Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl pasiūlymo dėl Europos parlamento ir Tarybos direktyvos dėl potvynių vertinimo ir rizikos valdymo iš dalies keičianti Komisijos pasiūlymą pagal EB sutarties 250 straipsnio 2 dalį /* KOM/2007/0294 galutinis - COD 2006/0005 */





[pic] | EUROPOS BENDRIJŲ KOMISIJA | Briuselis, 25.5.2007 COM(2007) 294 galutinis 2006/0005 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS dėl potvynių vertinimo ir rizikos valdymo IŠ DALIES KEIČIANTI KOMISIJOS PASIŪLYMĄ pagal EB sutarties 250 straipsnio 2 dalį 2006/0005 (COD) KOMISIJOS NUOMONĖpagal EB sutarties 251 straipsnio 2 dalies trečios pastraipos c punktądėl Europos Parlamento padarytų pakeitimųTarybos priimtoje bendrojoje pozicijoje dėlpasiūlymo dėl EUROPOS PARLAMENTO IR TARYBOS DIREKTYVOS dėl potvynių vertinimo ir rizikos valdymo (Tekstas svarbus EEE) 1. PAGRINDINIAI FAKTAI Procedūra - 2006 m. sausio 18 d. Komisija pateikė pasiūlymą dėl Europos Parlamento ir Tarybos direktyvos dėl potvynių vertinimo ir rizikos valdymo[1] patvirtinti bendro sprendimo procedūra pagal EB sutarties 251 straipsnį. - 2006 m. gegužės 17 d. Europos ekonomikos ir socialinių reikalų komitetas pateikė savo nuomonę. - Europos Parlamentas priėmė poziciją po pirmojo svarstymo 2006 m. birželio 13 d. - Taryba priėmė bendrąją poziciją 2006 m. lapkričio 23 d. - Europos Parlamentas priėmė poziciją po antrojo svarstymo 2007 m. balandžio 25 d. Komisijos pasiūlymo tikslas Pasiūlymo tikslas – sukurti potvynių rizikos vertinimo ir valdymo sistemą, kad būtų sumažintos neigiamos potvynių Bendrijoje pasekmės žmonių sveikatai, aplinkai, kultūros paveldui ir ekonominei veiklai. 2. Komisijos pastabos 2.1. Bendroji informacija 2007 m. balandžio 25 d. Europos Parlamentas iš 69 pasiūlytų pakeitimų priėmė 26 pakeitimus. Visi 26 Parlamento priimti pakeitimai – su Taryba pasiekto kompromisinio susitarimo dalis. Komisija gali priimti visus 26 pakeitimus be išlygų. 2.2. Išsamios pastabos Komisija gali priimti su konstatuojamąja dalimi susijusius pakeitimus 43–52 , kadangi juose papildomai paaiškintos direktyvos nuostatos dėl sąsajų su Vandens pagrindų direktyva (2000/60/EB) ir dėl klimato kaitos vaidmens, salpų valdymo, aplinkos taršos, solidarumo bendruose upių baseinuose ir pažangiausių technologijų taikymo. Komisija sutinka su pagrindinių nuostatų pakeitimais 53–69 , kuriais sustiprinama bendroji pozicija ir patobulinama: - būsimų potvynių įvertinimas, įskaitant klimato kaitos, dabartinių apsaugos nuo potvynių priemonių ir salpų įvertinimą preliminariame potvynių rizikos vertinime, nustatant, kad toks vertinimas turi būti pateiktas 2011 m. (pakeitimai 53–58, 66); - kitiems svarbiems taršos šaltiniams taikomų reikalavimų rengimas (59 pakeitimas); - potvynių rizikos valdymo planų nuostatos, susijusios su salpų valdymu ir darnia žemės naudojimo praktika, solidarumu ir prioritetų nustatymu (pakeitimai 60–61, 68, 69); - derinimas su Vandens pagrindų direktyva (2000/60/EB) (62–63 pakeitimai); - komitologijos procedūra (pakeitimai 64–65); ir - galimo klimato kaitos poveikio įvertinimas Komisijos įgyvendinimo ataskaitoje (67 pakeitimas). 2.3. Iš dalies pakeistas pasiūlymas Pagal EB sutarties 250 straipsnio 2 dalį Komisija iš dalies keičia savo pasiūlymą, kaip išdėstyta pirmiau. [1] COM (2006) 15 galutinis (2006/0005 (COD)).